****

**Integrovaný regionálny operačný**

**program 2014 – 2020, verzia 6.0**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oznámenie o zmene strategického dokumentu**

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

Bratislava, október 2019

**I. Základné údaje o obstarávateľovi**

**1. Názov**

Ministerstvo pôdohospodárstva a rozvoja vidieka SR

**2. Identifikačné číslo**

00156621

**3. Adresa sídla**

Dobrovičova 12

812 66 Bratislava

Slovenská republika

Poštová adresa:

Račianska 153/A

P.O.BOX 1

830 03 Bratislava 33

Slovenská republika

**4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa**

PhDr. Emil Pícha, CSc.

generálny riaditeľ sekcie programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

Tel: +421 2 5831 7436

e-mail: [emil.picha@land.gov.sk](mailto:emil.picha@land.gov.sk)

**5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente a miesto na konzultácie**

Ing. Peter Udvardi

oddelenie programovania, odbor riadenia programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

Tel.: +421 2 5831 7114

e-mail: [peter.udvardi@land.gov.sk](mailto:peter.udvardi@land.gov.sk)

**6. Miesto a čas konzultácie**

Ministerstvo pôdohospodárstva a rozvoja vidieka SR, Račianska 153/A, Bratislava

Konzultovať vo veci zmeny posudzovaného strategického dokumentu s celoštátnym dosahom podľa § 63 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o EIA“) je možné počas celého procesu posudzovania strategického dokumentu.

Čas konzultácií sa určí „prípad po prípade“ prostredníctvom kontaktnej osoby a podľa požiadavky a dohody subjektov, ktoré prejavia o konzultácie záujem.

**II. Základné údaje o strategickom dokumente**

**1. Názov**

***Integrovaný regionálny operačný program 2014 – 2020, verzia 6.0***

**2. Charakter**

Integrovaný regionálny operačný program (ďalej len „IROP“) predstavuje strednodobý strategický dokument určujúci základné rámce a prioritné oblasti pre regionálny rozvoj SR v programovom období 2014 - 2020. IROP bol schválený vykonávacím rozhodnutím Európskej komisie C(2014) 10182 zo dňa 18. decembra 2014. Riadiacim orgánom pre IROP zodpovedným za prípravu a implementáciu je Ministerstvo pôdohospodárstva a rozvoja vidieka SR (ďalej len „MPRV SR“).

Posudzovanie vplyvov IROP na životné prostredie riadiaci orgán pre IROP – MPRV SR zabezpečuje v spolupráci s Ministerstvom životného prostredia SR (ďalej len „MŽP SR“) v súlade so zákonom o EIA. Proces posudzovania vplyvov IROP na životné prostredie bol zverejnený na webových sídlach MPRV SR a MŽP SR.

V súlade s čl. 30 Nariadenia Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006) (ďalej len „všeobecné nariadenie“) má RO právo navrhnúť zmenu operačného programu. Žiadosť o zmeny programov musia byť riadne odôvodnené a musia obsahovať najmä opis očakávaného dosahu zmien programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov stanovených v operačnom programe.

RO pre IROP v rámci revízie IROP, verzia 6.0 pristúpil k úprave operačného programu z dôvodu aplikácie článku 22 všeobecného nariadenia. Zároveň RO pre IROP v dokumente vykonal vecné zmeny vyplývajúce z doterajšej implementácie IROP.

**3. Hlavné ciele**

Cieľom návrhov zmien IROP je zabezpečiť implementáciu IROP v súlade s legislatívou Európskej únie, SR a príslušnými národnými stratégiami.

Týmito zmenami strategického dokumentu nedochádza k zmene cieľov, ani stratégie IROP.

Ciele programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov IROP zostávajú taktiež bez zmeny.

**4. Obsah**

RO pre IROP vykonal v rámci revízie IROP, verzia 6.0 nasledovné zmeny:

1. **Zmeny vyplývajúce z čl. 22 nariadenia EP a Rady (EÚ) č. 1303/2013**

Vykonávacím rozhodnutím EK C(2019) 6107 zo dňa 13. 08. 2019 Európska komisia oznámila Slovenskej republike zoznam priorít IROP, v ktorých sa dosiahli čiastkové ciele v zmysle čl. 22 ods. 2 všeobecného nariadenia.

Na základe splnenia čiastkových cieľov jednotlivých prioritných osí, RO pre IROP v rámci tejto revízie pristúpil k presunu výkonnostnej rezervy nasledovne:

Z prioritnej osi 1 *Bezpečná a ekologická doprava v regiónoch*, zo špecifického cieľa 1.1 *Zlepšenie dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému* sa presúva výkonnostná rezerva v plnom objeme 25 210 229[[1]](#footnote-1) € (MRR) do prioritnej osi 4 Zlepšenie kvality života v regiónoch s dôrazom na životné prostredie špecifického cieľa 4.2.1 *Zvýšenie podielu obyvateľstva so zlepšeným zásobovaním pitnou vodou a odvádzanie a čistenie odpadových vôd verejnou kanalizáciou bez negatívnych dopadov na životné prostredie*.

Z prioritnej osi 2 *Ľahší prístup k efektívnym a kvalitnejším službám:*

* zo špecifického cieľa 2.1.1 *Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately v zariadení z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni* sa presúva časť výkonnostnej rezervy v objeme 12 443 915 € (MRR) a 718 281 € (VRR),
* zo špecifického cieľa 2.1.2 *Modernizovať zdravotnícku infraštruktúru za účelom integrácie primárnej zdravotnej starostlivosti* sa presúva časť výkonnostnej rezervy v objeme 6 524 157 € (MRR),
* zo špecifického cieľa 2.1.3 *Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti* sa presúva časť výkonnostnej rezervy v objeme 11 195 890 € (MRR),
* zo špecifického cieľa 2.2.1 *Zvýšenie hrubej zaškolenosti detí materských škôl* sa presúva časť výkonnostnej rezervy v objeme 6 182 894 € (MRR) a 496 791 € (VRR),
* zo špecifického cieľa 2.2.2 *Zlepšenie kľúčových kompetencií žiakov základných škôl* sa presúva časť výkonnostnej rezervy v objeme 3 059 576 € (MRR) a 248 396 € (VRR),
* zo špecifického cieľa 2.2.3 *Zvýšenie počtu žiakov stredných odborných škôl na praktickom vyučovaní* sa presúva časť výkonnostnej rezervy v objeme 6 182 894 € (MRR) a 558 890 € (VRR),

do prioritnej osi 4 Zlepšenie kvality života v regiónoch s dôrazom na životné prostredie, špecifický cieľ 4.1 Zvýšenie energetickej efektívnosti bytových domov (MRR) a (VRR) a do špecifického cieľa 4.2.1 *Zvýšenie podielu obyvateľstva so zlepšeným zásobovaním pitnou vodou a odvádzanie a čistenie odpadových vôd verejnou kanalizáciou bez negatívnych dopadov na životné prostredie v objeme 2 786 553* € (MRR).

Z prioritnej osi 3 *Mobilizácia kreatívneho potenciálu v regiónoch*, zo špecifického cieľa 3.1 *Stimulovanie podpory udržateľnej zamestnanosti a tvorby pracovných miest v kultúrnom a kreatívnom priemysle prostredníctvom vytvorenia priaznivého prostredia pre rozvoj kreatívneho talentu, netechnologických inovácií* sa presúva alokácia výkonnostnej rezervy v objeme 12 347 544 € (MRR) a 1 241 979 € (VRR) do prioritnej osi 4 Zlepšenie kvality života v regiónoch s dôrazom na životné prostredie, špecifický cieľ 4.1 Zvýšenie energetickej efektívnosti bytových domov (MRR) a (VRR).

Z prioritnej osi 5 *Miestny rozvoj vedený komunitou*, zo špecifického cieľa 5.1.1 *Zvýšenie zamestnanosti na miestnej úrovni podporou podnikania a inovácií* sa presúva časť alokácie výkonnostnej rezervy v objeme 4 159 688 € (MRR) a 36 228 € (VRR) a zo špecifického cieľa 5.1.2 *Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach* sa presúva časť alokácie výkonnostnej rezervy v objeme 2 079 844 € (MRR) a 25 870 € (VRR) do prioritnej osi 4 Zlepšenie kvality života v regiónoch s dôrazom na životné prostredie, špecifický cieľ 4.1 Zvýšenie energetickej efektívnosti bytových domov (MRR) a (VRR).

Týmito presunmi sa prioritná os 4 *Zlepšenie kvality života v regiónoch s dôrazom na životné prostredie* celkovo navyšuje o 89 386 631 € (MRR) a o 3 326 435 € (VRR). Celková alokácia prioritnej osi 4 po presunoch výkonnostnej rezervy je navrhovaná v objeme 304 220 534 € (MRR) a 13 288 217 € (VRR).

Hlavnými dôvodmi presunu finančných prostriedkov do prioritnej osi 4, špecifického cieľa 4.1, je úspešná implementácia finančného nástroja riadeného Štátnym fondom rozvoja bývania. V prípade navýšenia alokácie pre špecifický cieľ 4.2.1 je evidovaný dopyt územia po zlepšení zásobovania pitnou vodou a odvádzanie a čistenie odpadových vôd verejnou kanalizáciou, ktorý je zdôvodnený vytvoreným zásobníkom projektov v rámci výzvy IROP-PO4-SC421-2017-19. Zmeny sú uvedené v tabuľke 1.

1. **Zmeny vyplývajúce z presunu finančných prostriedkov z alokácie prioritnej osi 3 do prioritnej osi 4 IROP**

Hlavným dôvodom presunu finančných prostriedkov z alokácie prioritnej osi 3 v objeme 26 000 000 € (MRR) je slabá implementácia daného špecifického cieľa a riziko nedočerpania finančných prostriedkov do roku 2023. Finančné prostriedky sa presúvajú do špecifického cieľa 4.1 (MRR).

Celková alokácia prioritnej osi 4 po presunoch výkonnostnej rezervy a presune z prioritnej osi 3 je navrhovaná v objeme 304 220 534 € (MRR) a 13 288 217 € (VRR). Zmeny sú uvedené v tabuľke 1.

1. **Prerozdelenie alokácii v rámci kódov intervencii v prioritnej osi 2 a 3 vyplývajúce z využitia finančných nástrojov**

Hlavným dôvodom prerozdelenia alokácii prioritnej osi 2 a 3 do finančných nástrojov je identifikovaná možnosť využitia tejto formy pomoci v uvedených prioritných osiach a urýchlenie implementácie OP. V prípade prioritnej osi 2 ide o vyčlenenie 85 000 000 € určených na financovanie výdavkov spojených s realizáciou finančného nástroja zameraného na oblasť podpory modernizácie infraštruktúry zariadení poskytujúcich akútnu zdravotnú starostlivosť. V prípade prioritnej osi 3 ide o vyčlenenie 45 750 000 € na financovanie výdavkov spojených s realizáciou finančného nástroja zameraného na oblasť podpory kultúrneho a kreatívneho priemyslu. Obe alokácie sú vyčlenené vnútorným presunom v rámci príslušných prioritných osí.

1. **Úprava alokácii v rámci prioritnej osi 2 – špecifického cieľa 2.1.2 a 2.1.3**

RO pre IROP a SO pre IROP MZ SR s cieľom uspokojenia projektov v zásobníku projektu v rámci výzvy na predkladanie žiadosti o NFP na modernizáciu infraštruktúry ústavných zariadení poskytujúcich akútnu zdravotnú starostlivosť za účelom zvýšenia ich produktivity a efektívnosti č. IROP-PO2-ŠC213-2017-25 presúva 25 000 000 € (MRR) zo špecifického cieľa 2.1.2 *Modernizovať zdravotnícku infraštruktúru za účelom integrácie primárnej zdravotnej starostlivosti* do špecifického cieľa 2.1.3 *Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti*.

Na základe vyhlásených výziev na predkladanie projektových zámerov resp. žiadosti o nenávratný finančný príspevok pre centrá integrovanej zdravotnej starostlivosti SO pre IROP MZ SR zaznamenal menší dopyt zo strany žiadateľov, a to aj napriek záujmu miestnej a územnej samosprávy zapojiť sa do výziev. Problémom je nedostatok ambulantných lekárov a poskytovateľov zdravotnej ambulantnej starostlivosti. MZ SR v roku 2018 vypracovalo ex ante analýzu využitia finančných zdrojov v rezorte zdravotníctva s cieľom vyhodnotiť investičné potreby ústavných zdravotníckych zariadení, ktoré patria do siete zariadení zabezpečujúcich optimálne poskytovanie akútnej ústavnej zdravotnej starostlivosti v rámci Slovenska. Z analýzy vyplynul opodstatnený investičný dlh do zdravotníckych zariadení v celkovej sume 532 miliónov eur. Hlavným zdrojom dát použitých v tejto analýze sú transformačné plány nemocníc, ktoré sú podmienkou poskytnutia nenávratného finančného príspevku. Transformačné plány predstavujú dokument na rozhodovanie a realizáciu zdravotníckej politiky na úrovni nemocnice aj v kontexte čerpania nenávratných finančných prostriedkov poskytovaných z EFRR v rámci IROP. Z uvedeného dôvodu a nadväzne na vytvorený zásobník projektov z výzvy na predkladanie žiadosti o NFP došlo k presunu finančných prostriedkov. Zmeny sú uvedené v tabuľke 1.

**Tabuľka 1: Návrh úpravy finančného plánu IROP so zohľadnením presunu výkonnostnej rezervy, presunu finančných prostriedkov medzi ŠC 2.1.2 a 2.1.3 a časti alokácie PO3**

| **Prioritná**  **os** | **Špecifický cieľ (skrátený názov)** | **Kategória regiónu** | **Alokácia ŠC po dekomitmente vrátane VR** | **Alokácia ŠC po odpočítaní/**  **pripočítaní VR** | **Suma VR odpočítaná/ pripočítaná od ŠC** | **Suma odpočítaná od ŠC 3.1 a pripočítaná**  **k ŠC 4.1** | **Alokácia na ŠC po odpočítaní/ pripočítaní VR a alokácie ŠC 3.1** |
| --- | --- | --- | --- | --- | --- | --- | --- |
|
|
| **1. Bezpečná a ekologická doprava v regiónoch** | 1.1 Cesty | MRR | 237 687 924 | 212 477 695 | 25 210 229 | 0 | 212 477 695 |
| VRR | 8 000 000 | 8 000 000 | 0 | 0 | 8 000 000 |
| 1.2.1 Verejná osobná doprava | MRR | 74 027 906 | 74 027 906 | 0 | 0 | 74 027 906 |
| VRR | 8 500 000 | 8 500 000 | 0 | 0 | 8 500 000 |
| 1.2.2 Cyklodoprava | MRR | 76 524 377 | 76 524 377 | 0 | 0 | 76 524 377 |
| VRR | 4 500 000 | 4 500 000 | 0 | 0 | 4 500 000 |
| **Spolu MRR** | MRR | 388 240 207 | 363 029 978 | 25 210 229 | 0 | 363 029 978 |
| **Spolu VRR** | VRR | 21 000 000 | 21 000 000 | 0 | 0 | 21 000 000 |
| **Spolu za PO** |  | 409 240 207 | 384 029 978 | 25 210 229 | 0 | 384 029 978 |
| **2. Ľahší prístup k efektívnym a kvalitnejším službám** | 2.1.1 Komunitné služby | MRR | 193 190 090 | 180 746 175 | 12 443 915 | 0 | 180 746 175 |
| VRR | 11 566 725 | 10 848 444 | 718 281 | 0 | 10 848 444 |
| 2.1.2 Centrá integrovanej zdravotnej starostlivosti | MRR | 101 286 652 | 94 762 495 | 6 524 157 | 0 | 94 762 495 |
| VRR | 0 | 0 | 0 | 0 | 0 |
| 2.1.3 Nemocnice | MRR | 173 814 681 | 162 618 791 | 11 195 890 | 0 | 162 618 791 |
| VRR | 0 | 0 | 0 | 0 | 0 |
| 2.2.1 Materské školy | MRR | 95 988 595 | 89 805 701 | 6 182 894 | 0 | 89 805 701 |
| VRR | 8 000 000 | 7 503 209 | 496 791 | 0 | 7 503 209 |
| 2.2.2 Základné školy | MRR | 47 499 510 | 44 439 934 | 3 059 576 | 0 | 44 439 934 |
| VRR | 4 000 000 | 3 751 604 | 248 396 | 0 | 3 751 604 |
| 2.2.3 Stredné odborné školy | MRR | 95 988 595 | 89 805 701 | 6 182 894 | 0 | 89 805 701 |
| VRR | 9 000 000 | 8 441 110 | 558 890 | 0 | 8 441 110 |
| **Spolu MRR** | MRR | 707 768 123 | 662 178 797 | 45 589 326 | 0 | 662 178 797 |
| **Spolu VRR** | VRR | 32 566 725 | 30 544 367 | 2 022 358 | 0 | 30 544 367 |
| **Spolu za PO** |  | 740 334 848 | 692 723 164 | 47 611 684 |  | 692 723 164 |
| **3.Mobilizácia kreatívneho potenciálu v regiónoch** | 3.1 Kultúrny a kreatívny priemysel | MRR | 174 154 584 | 161 807 040 | 12 347 544 | 26 000 000 | 135 807 040 |
| VRR | 20 000 000 | 18 758 021 | 1 241 979 | 0 | 18 758 021 |
| **Spolu MRR** | MRR | 174 154 584 | 161 807 040 | 12 347 544 | 26 000 000 | 135 807 040 |
| **Spolu VRR** | VRR | 20 000 000 | 18 758 021 | 1 241 979 | 0 | 18 758 021 |
| **Spolu za PO** |  | 194 154 584 | 180 565 061 | 13 589 523 | 26 000 000 | 154 565 061 |
| **4. Zlepšenie kvality života v regiónoch s dôrazom na životné prostredie** | 4.1 Zvýšenie energetickej efektívnosti bytových domov | MRR | 101 426 772 | 162 816 621 | 61 389 849 | 26 000 000 | 188 816 621 |
| VRR | 9 961 782 | 13 288 217 | 3 326 435 | 0 | 13 288 217 |
| 4.2.1 Zásobovanie pitnou vodou a kanalizácie | MRR | 54 426 523 | 82 423 305 | 27 996 782 | 0 | 82 423 305 |
| VRR | 0 | 0 | 0 | 0 | 0 |
| 4.3.1 Zelená infraštruktúra | MRR | 32 980 608 | 32 980 608 | 0 | 0 | 32 980 608 |
| VRR | 0 | 0 | 0 | 0 | 0 |
| **Spolu MRR** | MRR | 188 833 903 | 278 220 534 | 89 386 631 | 26 000 000 | 304 220 534 |
| **Spolu VRR** | VRR | 9 961 782 | 13 288 217 | 3 326 435 | 0 | 13 288 217 |
| **Spolu za PO** |  | 198 795 685 | 291 508 751 | 92 713 066 | 26 000 000 | 317 508 751 |
| **5. Miestny rozvoj vedený komunitou** | 5.1.1 Zvýšenie zamestnanosti | MRR | 62 944 302 | 58 784 614 | 4 159 688 | 0 | 58 784 614 |
| VRR | 583 400 | 547 172 | 36 228 | 0 | 547 172 |
| 5.1.2 Zlepšenie udržateľných vzťahov | MRR | 31 472 152 | 29 392 308 | 2 079 844 | 0 | 29 392 308 |
| VRR | 416 600 | 390 730 | 25 870 | 0 | 390 730 |
| **Spolu MRR** | MRR | 94 416 454 | 88 176 922 | 6 239 532 | 0 | 88 176 922 |
| **Spolu VRR** | VRR | 1 000 000 | 937 902 | 62 098 | 0 | 937 902 |
| **Spolu za PO** |  | 95 416 454 | 89 114 824 | 6 301 630 | 0 | 89 114 824 |
| **6. Technická pomoc** | 6.1. Podpora efektívnej implementácie | MRR | 54 019 725 | 54 019 725 | 0 | 0 | 54 019 725 |
| VRR | 1 930 275 | 1 930 275 | 0 | 0 | 1 930 275 |
| 6.2. Publicita, informovanie a podpora prijímateľov | MRR | 5 841 275 | 5 841 275 | 0 | 0 | 5 841 275 |
| VRR | 208 725 | 208 725 | 0 | 0 | 208 725 |
| **Spolu MRR** | MRR | 59 861 000 | 59 861 000 | 0 | 0 | 59 861 000 |
| **Spolu VRR** | VRR | 2 139 000 | 2 139 000 | 0 | 0 | 2 139 000 |
| **Spolu za PO** |  | 62 000 000 | 62 000 000 | 0 | 0 | 62 000 000 |
| **Spolu** | **Spolu MRR** | MRR | 1 613 274 271 | 1 613 274 271 | 0 | 0 | 1 613 274 271 |
| **Spolu VRR** | VRR | 86 667 507 | 86 667 507 | 0 | 0 | 86 667 507 |
| **Spolu IROP** |  | 1 699 941 778 | 1 699 941 778 | 0 | 0 | 1 699 941 778 |

1. **Zmeny cieľových hodnôt vybraných merateľných ukazovateľov**

Z dôvodu finančných úprav v rámci revízie IROP, verzia 6.0 došlo k úprave cieľových hodnôt merateľných ukazovateľov v rámci jednotlivých špecifických cieľov OP. V prípade prioritných osí 1, 2 (okrem špecifických cieľov 2.1.2 a 2.1.3), 3, 4 ide o pomerné zníženie / zvýšenie očakávaných cieľových hodnôt merateľných ukazovateľov v závislosti od úpravy výkonnostnej rezervy. V prípade ukazovateľa s kódom O0148 *Počet vytvorených podnikateľských inkubátorov pri COVP* ide o reálny odhad cieľovej hodnoty na základe stavu vyhlásených výziev. V prípade prioritnej osi 2, špecifických cieľov 2.1.2 a 2.1.3, ide o úpravy merateľných ukazovateľov na základe zníženia alokácie pre nesplnenie ukazovateľov výkonnostného rámca a vykonané presuny finančného plánu medzi špecifickým cieľom 2.1.2 a 2.1.3.

**Tabuľka 2: Zoznam ukazovateľov, ktoré sú predmetom revízie IROP, verzia 6.0**

| PO | ŠC | Kód ukazovateľa | Názov merateľného ukazovateľa | | Kategória regiónu | Pôvodná cieľová hodnota 2023 | Upravená cieľová hodnota 2023 |
| --- | --- | --- | --- | --- | --- | --- | --- |
| 1 | 1.1 | C013 | Celková dĺžka nových ciest | | MRR | 36,4 | 31 |
| 2 | 2.1.1 | O0250 | Kapacita podporených zariadení sociálnych služieb | | MRR | 3 200 | 2 874 |
| O0251 | Kapacita podporených zariadení výkonu opatrení sociálnoprávnej ochrany detí a sociálnej kurately | | MRR | 675 | 606 |
| O0251 | Kapacita podporených zariadení výkonu opatrení sociálnoprávnej ochrany detí a sociálnej kurately | | VRR | 135 | 126 |
| O0246 | Kapacita transformovaných sociálnych služieb | | MRR | 1 860 | 1 697 |
| O0246 | Kapacita transformovaných sociálnych služieb | | VRR | 126 | 118 |
| O0247 | Počet transformovaných zariadení sociálnych služieb vďaka podpore | | MRR | 30 | 26 |
| 2.1.2 | C036 | Počet obyvateľov s prístupom k zlepšeným zdravotníckym službám v centrách integrovanej zdravotnej starostlivosti | | MRR | 2 390 000 | 1 000 000 |
| O0141 | Počet vytvorených centier integrovanej zdravotnej starostlivosti | | MRR | 134 | 67 |
| O0258 | Počet zdravotníckych pracovníkov v etablovaných CIZS | | MRR | 1 608 | 804 |
| 2.1.3 | 00168 | Počet zmodernizovaných akútnych všeobecných nemocníc | | MRR | 10 | 28 |
| 2.2.2 | O0227 | Počet podporených základných škôl | | MRR | 368 | 344 |
| O0227 | Počet podporených základných škôl | | VRR | 52 | 48 |
| O0228 | Počet podporených učební | | VRR | 130 | 121 |
| 2.2.3 | O0147 | Počet podporených COVP | | VRR | 11 | 10 |
| O0148 | Počet vytvorených podnikateľských inkubátorov pri COVP | | MRR | 14 | 1 |
| O0148 | Počet vytvorených podnikateľských inkubátorov pri COVP | | VRR | 4 | 0 |
| 3 | 3.1 | R0189 | Celkový počet pracovných miest v kultúrnom a kreatívnom priemysle | | MRR | 34 773 | 34 396 |
| R0189 | Celkový počet pracovných miest v kultúrnom a kreatívnom priemysle | VRR | | 19 674 | 19 672 |
| O0151 | Počet vybudovaných kreatívnych centier | MRR | | 7 | 5 |
| O0248 | Počet účastníkov inkubačnej a akceleračnej schémy | MRR | | 840 | 588 |
| O0248 | Počet účastníkov inkubačnej a akceleračnej schémy | VRR | | 240 | 225 |
| CO08 | Nárast zamestnanosti v podporených podnikoch | MRR | | 1 260 | 883 |
| CO08 | Nárast zamestnanosti v podporených podnikoch | VRR | | 40 | 38 |
| O0153 | Počet aktivít na podporu dopytu | MRR | | 280 | 196 |
| O0153 | Počet aktivít na podporu dopytu | VRR | | 40 | 38 |
| C001 | Počet podnikov, ktorým sa poskytuje podpora | MRR | | 461 | 323 |
| C001 | Počet podnikov, ktorým sa poskytuje podpora | VRR | | 82 | 77 |
| C002 | Počet podnikov, ktoré dostávajú granty | MRR | | 315 | 221 |
| C002 | Počet podnikov, ktoré dostávajú granty | VRR | | 10 | 9 |
| C003 | Počet podporených nových podnikov | MRR | | 20 | 14 |
| C005 | Počet podporených nových podnikov | MRR | | 126 | 88 |
| C005 | Počet podporených nových podnikov | VRR | | 72 | 68 |
| C0032 | Zníženie ročnej spotreby primárnej energie vo verejných budovách | MRR | | 13 869 895 | 9 715 862 |
| C0032 | Zníženie ročnej spotreby primárnej energie vo verejných budovách | VRR | | 2 819 084 | 2 644 019 |
| O0253 | Počet renovovaných verejných budov | MRR | | 10 | 7 |
| O0224 | Podlahová plocha renovovaných verejných budov | MRR | | 14 000 | 9 807 |
| O0224 | Podlahová plocha renovovaných verejných budov | VRR | | 2 000 | 1 876 |
| C0034 | Odhadované ročné zníženie emisií skleníkových plynov | MRR | | 3 662 | 2 565 |
| C0034 | Odhadované ročné zníženie emisií skleníkových plynov | VRR | | 744 | 698 |
| C0039 | Mestský rozvoj: Postavené alebo zrenovované verejné alebo komerčné budovy v mestských oblastiach | MRR | | 14 000 | 9 807 |
| C0039 | Mestský rozvoj: Postavené alebo zrenovované verejné alebo komerčné budovy v mestských oblastiach | VRR | | 2 000 | 1 876 |
| 4 | 4.1 | C031 | Počet domácností zaradených do zlepšenej energetickej triedy | MRR | | 26 229 | 40 341 |
| C031 | Počet domácností zaradených do zlepšenej energetickej triedy | | VRR | 11 570 | 15 433 |
| O0259 | Ročná spotreba primárnej energie v bytových domoch | | MRR | 115 997 120 | 178 410 003 |
| O0259 | Ročná spotreba primárnej energie v bytových domoch | | VRR | 13 372 880 | 17 838 347 |
| O0255 | Konečná spotreba energie | | MRR | 85 292 000 | 131 183 826 |
| O0255 | Konečná spotreba energie | | VRR | 9 833 000 | 13 116 432 |
| C034 | Odhadované ročné zníženie emisií skleníkových plynov | | MRR | 30 595 | 47 057 |
| C034 | Odhadované ročné zníženie emisií skleníkových plynov | | VRR | 3 527 | 4 704 |
| 4.2.1 | C018 | Zvýšený počet obyvateľov so zlepšenou dodávkou pitnej vody | | MRR | 6 280 | 9 510 |
| C019 | Zvýšený počet obyvateľov so zlepšeným čistením komunálnych odpadových vôd | | MRR | 7 365 | 11 153 |

1. **Zmeny v prioritnej osi 3 vyplývajúce z aktuálnej implementácie a možnosti využitia implementácie finančného nástroja**

V  špecifickom cieli 3.1 dochádza k úprave opisu aktivity 1) **Rozvoj kreatívneho talentu, jeho podnikateľského ducha a podpora netechnologických inovácií s použitím informačných technológií**, kde je doplnená informácia o „*budovaní lokálnych zastúpení kreatívnych centier prostredníctvom finančných nástrojov*“.

V časti Zriadenie kreatívneho centra a vytvorenie jeho orgánov dochádza k úprave textu a to, že zriadenie správnej rady je uvádzané ako možnosť. Uvedený návrh vychádza z koncepcie tvorby kreatívnych centier, v rámci ktorých sa nevyžaduje vytvorenie nového subjektu s vlastnou správnou radou, ale procesy zabezpečenia a riadenia kreatívnych centier sú v kompetencii samotných žiadateľov. Ďalej v tejto časti dochádza k jazykovým úpravám textu.

V časti Vytvorenie vnútorných pravidiel fungovania centradochádza v nadväznosti na vyššie uvedenú zmenu k preformulovaniu pôvodného textu. Uvedený návrh zmeny reflektuje na možnosť zadefinovania si pravidiel fungovania kreatívnych centier podľa nastavenia jednotlivých projektov.

V aktivite 3) **Umožnenie prístupu k hmotným a nehmotným aktívam MSP v kultúrnom a kreatívnom sektore pre účely tvorby  pracovných miest (decentralizovaná podpora)** dochádza k rozšíreniu možnosti realizácie výdavkov na obstaranie nehnuteľností, rekonštrukcie, úpravu a obnovu budov v rámci implementácie finančných nástrojov.

V časti **Oprávnení prijímatelia** sa dopĺňajú oprávnení prijímatelia, a to Podniky v kultúrnom priemysle, ktoré nespĺňajú definíciu MSP, pričom títo prijímatelia budú oprávnení len v rámci finančných nástrojov**.**

V časti **Cieľové územie** dochádza k doplneniu pôvodného textu. Uvedenou zmenou sa otvára možnosť na realizáciu investícií (vo forme nákupu, resp. rekonštrukcie budov) aj prostredníctvom implementácie finančných nástrojov.

###### V kapitole **2.3.1.2 Hlavné zásady výberu operácií** dochádza k doplneniu poznámok pod čiarou a to, že v rámci implementácie finančných nástrojov pri decentralizovane podpore a pri budovaní lokálnych kreatívnych centier sa opatrenia aplikujú primerane. Uvedený návrh vychádza z odlišných mechanizmov schvaľovania, poskytovania a implementácie pomoci v rámci finančných nástrojov.

1. **Zaradenie Iniciatívy na podporu najmenej rozvinutých regiónov (CURI)**

Vzhľadom na stav hospodárskeho rastu a rozvoja na území SR, ktorý zvýraznil rozdiely medzi regiónmi a okresmi Slovenska, a iniciatívy EK na podporu dobiehajúcich regiónov (Catching-up regions initiative; CURI) boli v IROP, verzia 6.0, stanovené východiská a predpoklady pre poskytnutie príspevku pre najmenej rozvinuté okresy.

1. **Presun alokácie v rámci Prioritnej osi 6 Technická pomoc**

Na základe aktuálneho stavu kontrahovania a čerpania PO6 a potrieb vyplývajúcich z implementácie IROP vznikla potreba navýšiť zdroje financovania na oblasť výdavkov 121 Príprava, vykonávanie, monitorovanie a inšpekcia. Navýšenie výdavkov je vykonané znížením sumy zdrojov pre oblasť výdavkov 122 Hodnotenie a štúdie a 123 Informovanie a komunikácia.

**5. Uvažované variantné riešenia zohľadňujúce ciele a geografický rozmer strategického dokumentu**

Navrhované zmeny IROP sú invariantného charakteru z dôvodu limitovaných možnosti uskutočnenia revízie.

**6. Vecný a časový harmonogram prípravy a schvaľovania**

Navrhované zmeny IROP (verzia 6.0) boli predmetom pripomienkovania sprostredkovateľských orgánov IROP a členov Monitorovacieho výboru IROP v mesiaci október 2019 a budú predmetom následného schválenia Monitorovacím výborom IROP dňa 29.10.2019.

Po ukončení procesu posudzovania vplyvov na životné prostredie podľa zákona o EIA RO pre IROP v súlade so Systémom riadenia európskych štrukturálnych a investičných fondov na programové obdobie 2014 – 2020 (ďalej aj „SR EŠIF“) predloží zmeny IROP (verzia 6.0) na posúdenie a schválenie Európskej komisii.

Navrhovaný vecný a časový harmonogram prípravy zmeny IROP (verzia 6.0):

|  |  |
| --- | --- |
| ***Popis aktivity*** | ***Ukončenie*** |
| Predloženie návrhu zmeny IROP monitorovaciemu výboru IROP | október 2019 |
| Ukončenie procesu SEA | november 2019 |
| Predloženie návrhu zmeny IROP na oficiálne schvaľovanie EK | november 2019 |

**7. Vzťah k iným strategickým dokumentom**

*Strategické dokumenty a politiky EÚ*

* Spoločný strategický rámec,
* Európa 2020 Stratégia na zabezpečenie inteligentného, udržateľného a inkluzívneho rastu,
* Strategické usmernenia Spoločenstva,
* Lisabonská stratégia,
* Odporúčania Rady, ktoré sa týka národného programu reforiem Slovenska,
* Pozičný dokument EK,
* Legislatíva ES v oblasti kohéznej politiky.

*Strategické dokumenty a politiky SR*

* Národná stratégia trvalo udržateľného rozvoja,
* Strategický plán rozvoja dopravnej infraštruktúry SR do roku 2020
* Stratégia rozvoja verejnej osobnej a nemotorovej dopravy SR do roku 2020
* Národná stratégia rozvoja cyklistickej dopravy a cykloturistiky SR,
* Koncepcia zabezpečenia výkonu súdnych rozhodnutí v zariadeniach sociálnoprávnej ochrany detí a sociálnej kurately detí /Plán transformácie a deinštitucionalizácie náhradnej starostlivosti,
* Národný akčný plán prechodu z inštitucionálnej na komunitnú starostlivosť v systéme sociálnych služieb,
* Implementačná stratégia – systém integrovaného poskytovania zdravotnej starostlivosti
* Strategický rámec starostlivosti o zdravie pre roky 2014 – 2020
* Štátne vzdelávacie programy,
* Koncepcia územného rozvoja Slovenska.
* Vodný plán Slovenska
* Plán rozvoja verejných vodovodov pre územie SR
* Stratégia adaptácie SR na nepriaznivé dôsledky zmeny klímy
* Stratégia obnovy fondu bytových a nebytových budov v Slovenskej republike
* Energetická politika SR
* Národný plán zameraný na zvyšovanie počtu budov s takmer nulovou potrebou energie

**8. Orgán kompetentný na jeho prijatie**

Európska komisia

**9. Druh schvaľovacieho procesu dokumentu**

Rozhodnutie Európskej komisie

**III. Základné údaje o predpokladaných vplyvoch strategického dokumentu na životné prostredie vrátane zdravia**

**1. Požiadavky na vstupy.**

Vstupy pre IROP predstavujú finančné prostriedky z Európskeho fondu regionálneho rozvoja, štátneho rozpočtu SR a prostriedky z vlastných zdrojov prijímateľov.

**2. Údaje o výstupoch.**

Výstupy navrhovaných zmien IROP predstavujú najmä úpravy a doplnenia textovej a tabuľkovej časti IROP. Samotný dokument IROP so sledovaním zmien tvorí prílohu tohto oznámenia, názov prílohy: „Integrovaný regionálny operačný program 2014 – 2020, verzia 6.0“. Príloha obsahuje všetky zmeny podľa bodu 4 časti II. tohto dokumentu.

**3. Údaje o priamych a nepriamych vplyvoch na životné prostredie.**

V súvislosti s predkladaným oznámením je možné očakávať, že priame vplyvy na životné prostredie nebudú odlišné od tých, ktoré boli identifikované v procese posudzovania strategického dokumentu IROP. Zmenou IROP nedochádza k žiadnym predpokladaným zásadným zmenám vplyvov na životné prostredie oproti už hodnoteným vplyvom.

**4. Vplyv na zdravotný stav obyvateľstva.**

Navrhovanými zmenami IROP sa nepredpokladajú vplyvy na zdravotný stav obyvateľstva.

**5. Vplyvy na chránené územia (napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.) vrátane návrhu opatrení na ich zmiernenie.**

Navrhovanými zmenami IROP sa nepredpokladajú vplyvy na chránené územia.

**6. Možné riziká súvisiace s uplatňovaním strategického materiálu.**

Navrhovanými zmenami IROP sa nepredpokladajú významnejšie riziká spojené s uplatňovaním strategického materiálu vo vzťahu k životnému prostrediu.

**7. Vplyvy na životné prostredie presahujúce štátne hranice.**

Navrhované zmeny IROP nepredpokladajú vplyv na životné prostredie presahujúce hranice štátu.

**IV. Dotknuté subjekty**

**1 Vymedzenie zainteresovanej verejnosti vrátane jej združení.**

* Orgány štátnej správy
* Samosprávne kraje
* Mestá, obce
* Združenia miest a obcí
* Príspevkové a rozpočtové organizácie štátu, samosprávnych krajov, mestá a obcí
* Záujmové združenia právnických osôb (§ 20, písm. f Občianskeho zákonníka)
* Materské, základné a stredné odborné školy, učilištia
* Občianske združenia
* Nadácie
* Neziskové organizácie poskytujúce verejnoprospešné služby
* Neinvestičné fondy
* Krajské školské úrady (nimi zriadené osobitné školy)
* Súkromné a cirkevné školy
* Združenie, zväzok, spolok
* Cirkvi a náboženské spoločnosti
* Fyzické a právnické osoby
* Regionálne združenia
* Záujmové skupiny
* Slovenský červený kríž

**2 Zoznam dotknutých subjektov.**

Ako je uvedené vyššie.

**3. Dotknuté susedné štáty.**

Nepredpokladá sa, že by navrhovanými zmenami IROP mohli byť dotknuté susedné štáty.

**V. Doplňujúce údaje**

**1. Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu).**

Predkladané oznámenie neobsahuje mapové a iné grafické dokumentácie.

**2. Materiály použité pri vypracovaní strategického dokumentu.**

* Nariadenie Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006)

**VI. Miesto a dátum vypracovania oznámenia.**

Bratislava, 29.10.2019

**VII. Potvrdenie správnosti údajov**

**1. Meno spracovateľa oznámenia.**

Ing. Elena Chrenková Kušnírová

vedúca oddelenia programovania

odbor riadenia programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

Tel: +421 2 5831 7393

e-mail: [elena.chrenkova@land.gov.sk](mailto:elena.chrenkova@land.gov.sk)

**2. Potvrdenie správnosti údajov oznámenia podpisom oprávneného zástupcu obstarávateľa, pečiatka**

Ing. Renáta Pečová

riaditeľka odboru riadenia programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

Tel: +421 2 5831 7186

e-mail: [renata.pecova@land.gov.sk](mailto:renata.pecova@land.gov.sk)

PhDr. Emil Pícha, CSc.

generálny riaditeľ sekcie programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

Tel: +421 2 5831 7436

e-mail: [emil.picha@land.gov.sk](mailto:emil.picha@land.gov.sk)

1. Všetky sumy v tomto dokumente sú uvádzané za zdroj EÚ [↑](#footnote-ref-1)